**Notat**

|  |  |  |  |  |  |  |
| --- | --- | --- | --- | --- | --- | --- |
| **Vedrørende:** | Praktik+ 09.1.1: Om at søge på produktionsenheder i normal drift. Brugervendt beskrivelse | |  | | --- | | 06.05.2010 | |  | |  | |  | |
| **Skrevet af:** |  |
| **Version:** | 1 |
| **Fordeling:** | Praktik+ brugere |

# 

Praktik+ 09.1.1: Om at søge på produktionsenheder i normal drift.   
Brugervendt beskrivelse

Indholdsfortegnelse

[1. Indhold og baggrund 1](#_Toc261250360)

[2. Ændringer i grundsøgebilledet SL1 2](#_Toc261250361)

[3. Kombination af søgekriterier 2](#_Toc261250362)

[3.1: Flueben i både læresteds- og virksomhedsblokken 2](#_Toc261250363)

[3.2: Ingen flueben i læresteds- og virksomhedsblokken 3](#_Toc261250364)

[3.3: Flueben i lærestedsblokken men ikke i virksomhedsblokken 3](#_Toc261250365)

[3.4: Flueben i virksomhedsblokken men ikke i lærestedsblokken 3](#_Toc261250366)

[4. ”Normaldrift” i forhold til ”EASY-P status” 4](#_Toc261250367)

## Indhold og baggrund

I forbindelse med den økonomiske krise er en del af lærestederne/produktionsenhederne i Praktik+ blevet ramt af konkurs eller likvidation.

Disse produktionsenheder er sandsynligvis ikke praktikpladspotentielle.

I den nye Praktik+ version 09.1.1 vil disse produktionsenheder som udgangspunkt ikke længere komme med i søgninger, med mindre man aktivt vælger **også** at søge på produktionsenheder, som **ikke** er i normal drift.

Praktik + har i grundsøgebilledet *”Søg efter læresteder” (SL1)* fået tilført et nyt søgekriterium ved navn ”*Kun normaldrift*”, som automatisk sorterer produktionsenheder/læresteder fra, hvis de eller deres juridiske enhed har en status, som ikke er svarende til normal drift.


”Normal drift” er en firmastatus, som Praktik+ (via EASY-P) modtager fra CVR-registeret

Ændringer i SL1 beskrives i afsnit 2, og kombinationsmulighederne for de nye søgekriterier beskrives i afsnit 3.1 til 3.4.

## Ændringer i grundsøgebilledet SL1

Søgekriteriet ”*Kun normaldrift*” er tilføjet to steder i grundsøgebilledet *”Søg efter læresteder”* (SL1).

Der er som udgangspunkt flueben i *”Kun normaldrift”:*



Virksomhedsblokken kan lukkes op ved at klikke på det lille plus/minus-ikon ved pilen herover.

## Kombination af søgekriterier

### 3.1: Flueben i både læresteds- og virksomhedsblokken

Når fluebenet er sat *både* i lærestedsblokken *og* i virksomhedsblokken, vil søgeresultatet kun medtage de produktionsenheder, der er i normal drift, og hvorom det gælder, at deres juridiske enheder også er det.

### 

### 3.2: Ingen flueben i læresteds- og virksomhedsblokken

Søgeresultater vil blive som før felterne ”*Kun normaldrift*” blev indført, hvilket vil sige, at de medtager både produktionsenheder i normal drift og produktionsenheder, som fx er under konkurs/i likvidation – uanset status på deres juridiske enhed.

### 3.3: Flueben i lærestedsblokken men ikke i virksomhedsblokken

Søgeresultatet vil kun indeholde produktionsenheder i normal drift, men de *kan* ligge under juridiske enheder, som ikke er i normal drift men f.eks. under konkurs.

Findes der produktionsenheder i normal drift, som ligger under virksomheder (juridiske enheder), som ikke er i normal drift?

Ja, det gør der, men kun i en begrænset periode. Det viser sig nemlig, at CVR starter med at opdatere status på den juridiske enhed og først senere – måske over nogle måneder – opdaterer status på de underliggende produktionsenheder.

**Et tænkt eksempel:** En juridisk enhed har tre underliggende produktionsenheder:

Den juridiske enhed får opdateret sin status i CVR som værende ”under konkurs” pr. 1. juni 2010. De tre underliggende produktionsenheder bliver først opdateret til status ”under konkurs” i løbet af juli og august 2010.

Før 1. juni kan man fremsøge de tre produktionsenheder, selv om der er flueben i ”Kun normaldrift” i både lærestedsblokken og virksomhedsblokken, da den juridiske enhed og de tre produktionsenheder stadig er i normal drift.

I perioden umiddelbart efter 1. juni kan man kun fremsøge p-enhederne, hvis man fjerner fluebenet i virksomhedsblokken, da den juridiske enhed jo ikke længere er i normal drift.

I perioden fra juli/august, hvor p-enhederne også er blevet opdateret, kan man kun fremsøge disse, hvis man fjerner fluebenene i både læresteds- og virksomhedsblokken.

### 3.4: Flueben i virksomhedsblokken men ikke i lærestedsblokken

Søgeresultater indeholder i princippet alle p-enheder (både i normaldrift og f.eks. under konkurs), som ligger under juridiske enheder i normal drift.

Kan der her være produktionsenheder, som f.eks. har status ”under konkurs”, uden at den juridiske enhed har det?

Nej, det er sandsynligvis ikke tilfældet, jf. rækkefølgen i CVR’s opdateringer, hvor den juridiske enhed opdateres først.

## ”Normaldrift” i forhold til ”EASY-P status”

Når det fra CVR meldes, at virksomheder (juridiske enheder) og læresteder (P-enheder) fx:

* **ER** opløst efter konkurs eller
* **ER** opløst efter likvidation eller
* **ER** tvangsopløst

vil disse automatisk få EASY-P status ”**Passiv**”.

Men så længe virksomhederne/lærestederne stadig er:

* **Under** konkurs eller
* **Under** likvidation eller
* **Under** tvangsopløsning

har de stadig EASY-P status ”**Aktiv**”, da man jo ikke kan vide hvad firmaets skæbne bliver.

Som udgangspunkt søger grundsøgningen i Praktik+ på produktionsenheder, som har status **”Aktiv”**:



Hvis man via SL1 vil kunne fremsøge produktionsenheder/læresteder med status **”Passiv”**,skal man derfor ændre EASY-P status til blank eller passiv.